[{"text_idx": "#000000", "text": "Manifestazioa eraso matxistaren aurka, ostiralean Zarautzen"}, {"text_idx": "#000002", "text": "Orain aste bete, Zarautzen izandako eraso matxista larri baten berri izan genuen, eta erasotutako emakumeari gure elkartasuna eta sinesgarritasuna adierazteko zein erasoa salatzeko elkartuko gara. Hori gutxi balitz bezala, eskualdean, azkenengo hilabeteetan, hainbat salaketa egin dira indarkeria matxista dela eta, eta horiek ere salatuko ditugu."}, {"text_idx": "#000003", "text": "Nazkatuta, haserre eta amorratuta gaude. Indarkeria matxistak dituen askotariko moduek eta erasoek ez dutelako etenik. Egiturazko biolentzia honi aurre egiteko ezinbesteko gauza asko dauden arren, mobilizazio egun atari honetan, bi azpimarratu nahiko genituzke:"}, {"text_idx": "#000005", "text": "Bestetik, erasotuak izan diren emakumeen aurka egiteko dagoen joera salatu nahi dugu, zurrumurruak zabaltzen eta erasoa matxistak ukatzen, besteak beste. Nahikoa da! Argi esan nahi dugu: Guk sinisten dizuegula. Eta halaxe diogu: \u201cEmakume bat ukitzen badute, denok ukitzen gaituzte\u201d."}, {"text_idx": "#000006", "text": "Amaitzeko, esan nahi dugu Urola Kostako mugimendu feministako kideok egunero-egunero lan egiten dugula, konpromisoz, militantziaz, indarkeria matxistaren aurka eta emakumeon askatasunaren eta jendarte eredu justu eta feminista baten alde. Eta aurrerantzean ere jarraituko dugu, DENOK ASKE IZAN ARTE."}, {"text_idx": "#000008", "text": "Iruzkin bat bidali Utzi erantzuna"}, {"text_idx": "#000010", "text": "Gorde nire izena, emaila eta webgunea bilatzaile honetan komentatzen dudan hurrengorako."}]